Na temelju članka 32. Statuta Grada Šibenika (“Službeni glasnik Grada Šibenika”, broj 8/10, 5/12, 2/13, 2/18, 8/18 –pročišćeni tekst i 2/20), Gradsko vijeće Grada Šibenika, na 20. sjednici, održanoj 16. lipnja 2020. godine, donosi

**Z A K L J U Č A K**

**o prihvaćanju Izvješća o izvršenju Programa održavanja komunalne infrastrukture na**

**području Grada Šibenika u 2019. godini**

 **I.** Prihvaća se Izviješće o izvršenju Programa održavanja komunalne infrastrukture na području Grada Šibenika u 2019. godini, u tekstu koji čini sastavni dio ovog Zaključka.

 **II.** Ovaj Zaključak će se objaviti u “Službenom glasniku Grada Šibenika”.

KLASA: 363-02/18-01/608

URBROJ: 2182/01-03/1-20-8

Šibenik, 16. lipnja 2020.

GRADSKO VIJEĆE

GRADA ŠIBENIKA

 PREDSJEDNK

 dr.sc.Dragan Zlatović,v.r.

 Na temelju članka 74. stavak 1. Zakona o komunalnom gospodarstvu (“Narodne novine”, broj 68/18, 110/18 i 32/20), gradonačelnik Grada Šibenika, podnosi Gradskom vijeću Grada Šibenika

# IZVJEŠĆE O IZVRŠENJU

**PROGRAMA ODRŽAVANJA KOMUNALNE INFRASTRUKTURE NA PODRUČJU GRADA ŠIBENIKA U 2019. GODINI**

**I**

 Programom održavanja komunalne infrastrukture na području Grada Šibenika u 2019. godini („Službeni glasnik Grada Šibenika“, broj 9/18), te Izmjenama istog Programa („Službeni glasnik Grada Šibenika“, broj 03/19 i 9/19), utvrđeni su opis, opseg i financijska sredstava za obavljanje poslova održavanja komunalne infrastrukture slijedećih komunalnih djelatnosti:

* + - 1. odvodnje atmosferskih voda,
			2. održavanja čistoće u dijelu koji se odnosi na čišćenje javnih površina,
			3. održavanja zelenih i ostalih javnih površina,
			4. održavanja nerazvrstanih cesta,
			5. održavanja groblja,
			6. javne rasvjete,
			7. deratizacije i dezinsekcija javnih površina, skupljanje i postupanje s neupisanim psima, te s napuštenim i izgubljenim životinjama,
			8. tekuće i investicijsko održavanje stanova i zajedničkih dijelova zgrada, te
			9. čišćenje fasada zgrada i javnih gradskih površina od grafita.

 Način, normativi i ostali poslovi održavanja komunalne infrastrukture utvrđeni su na temelju programa komunalnih trgovačkih društava za 2019. godinu, osim djelatnosti javne rasvjete, održavanja nerazvrstanih cesta i dijela održavanja javnih površina za koje su navedeni pokazatelji utvrđeni na temelju ostvarenog u prethodnim godinama, te podataka iz troškovnika pisanih ugovora s trgovačkim društvima kojima su obavljanje komunalnih poslova odnosnih komunalnih djelatnosti povjereni za četverogodišnje razdoblje.

 Iskaz financijskih sredstava potrebnih za ostvarivanje ovog Programa temeljio se na ravnoteži prihodovne i rashodovne strane, a prihodi i primici, te izdaci i ostala plaćanja, na utvrđenom ukupnom iznosu komunalne naknade i proračunskim sredstvima, odnosno strukturi njegove raspodjele u Proračunu Grada Šibenika za 2019. godinu.

 **II**

**1. Odvodnja atmosferskih voda**

 Obavljanje poslova održavanja sustava odvodnje atmosferskih voda povjereno je komunalnom trgovačkom društvu “Vodovod i odvodnja” d.o.o. Šibenik. Pod odvodnjom atmosferskih voda razumijeva se odvodnja voda s nepropusnih javnih površina mješovitom, odnosno oborinskom (razdjelnom) javnom kanalizacijskom mrežom. Poslove redovitog održavanja, pojačanog održavanja i interventne zahvate, koji su obavljeni za vrijeme i poslije nevremena, činili su:

1. ručno čišćenje taložnica slivnih rešetki,
2. ručno čišćenje taložnica slivnih rešetki na stepenicama,
3. odvoz materijala na odlagalište,
4. popravak ili odčepljivanje priključka na kanal. kolektora,
5. zamjena slivnih rešetki.

**2. Održavanje čistoće u dijelu koji se odnosi na čišćenje javnih površina**

 Obavljanje komunalnih poslova održavanje čistoće javnih površina povjereno je komunalnom trgovačkom društvu “ZELENI GRAD ŠIBENIK” d.o.o. Šibenik.

 Teritorijalni obuhvat čišćenja javnih površina činila su naselja Šibenik (Jadrija, Ražine, Ražine Donje, Zablaće, Podsolarsko), Boraja, Brodarica, Brnjica, Danilo, Danilo Kraljice, Donje Polje, Dubrava kod Šibenika, Goriš, Gradina, Grebaštica (Brnjača, Konobe, Šparadići), Jadrtovac, Konjevrate (Koštani, Brkići), Lozovac, Perković, Podine, Raslina, Sitno Donje, Slivno, Vrpolje, Vrsno, Zaton i Žaborić, te otoci Kaprije, Krapanj, Zlarin i Žirje ukupne površine od 106.885.860 m2. Čišćenje javnih površina obavljalo se u pravilu od 7do 14 sati, popodnevno pročišćavanje od 14 do 21 sat, dok se pranje obavljalo od 23 do 6 sati.

 Javne površine (ulice, trgovi, nogostupi, parkovi i slično) prema njihovom značenju, stupnju onečišćenja te učestalosti čišćenja razvrstane su u 6 skupina. Normativ čišćenja javne površine iznosio je 1.200 m2 za jedan sat rada, a za čišćenje navedene površine potrebno je bilo 89.071,55 sati rada ili 51 djelatnik godišnje na temelju izračuna sa 1.750 efektivnih sati rada djelatnika godišnje.

 Pored navedenog broja na Zlarinu i Kapriju radio je po jedan djelatnik, a u ljetnim mjesecima dodatno se održavala čistoća na javnim površinama u Brodarici, Jadriji, Zatonu, Zablaću, Raslini, Jadrtovcu, Žaboriću, Grebaštici te tvrđavama Sv.Ivan, Barone i Sv.Mihovil .

 Sveukupno čišćenje javnih površina obavilo se za 99.511,55 sati rada ili sa 57 djelatnika.

Površine pod upravom Javne ustanove za upravljanje zaštićenim područjima i drugim zaštićenim prirodnim vrijednostima na području Šibensko kninske županije, površine oko autobusnog i željezničkog kolodvora, gradske tržnice, površine pod upravom Lučke uprave Šibenik, površine uz Polikliniku i uz trgovačke centre, dvorišta i igrališta osnovnih i srednjih škola, parkirališta Sv. Nediljica, poliklinike i Drage ne smatraju se javnim površinama. Njihovo čišćenje bili su dužne organizirati pravne osobe čije su vlasništvo ili koje njima upravljaju.

 Pranje javnih površina obavljalo se strojno (auto-cisternom) i ručno (pomoću ručnih kolica) od 1. lipnja do 15. rujna ( strojno), odnosno od 04. lipnja do 15. rujna ( ručno). Strojnim načinom oprano je 140.000 m2 a ručnim načinom 19.600 m2. Normativ za strojno pranje iznosio je 12.500 m2 za jedan sat rada, te je u 104 radna dana utrošeno 728 sati rada. Normativ za ručno pranje iznosio je 900 m2 za jedan sat rada, te je u 104 radna sata utrošeno 730,4 sati rada. Jednom tjedno prao se pothodnik na Baldekinu i Meterizama, Buta H.Bilinića i stubište u Dragi.

 Odvoz i odlaganje otpada sa javnih površina obavljao se svakog dana, osim nedjelje, u količini od 7 m3 dnevno, odnosno za 313 dana, 2.191 m3 otpada godišnje..

 Za 1.750 sati rada sakupljeno je, odvezeno i odloženo oko 250 m3 zemlje, šljunka i ostalog nanesenog materijala s javnih površina.

Odvoz glomaznog otpada prema mjesečnom rasporedu obavljen je u količini od 1092 m3 godišnje , a izvan rasporeda, jer su to prilike zahtijevale, još 600 m3, te u izvangradskim naseljima još 900 m3.

 Pod glomaznim otpadom razumijevaju se kruti otpaci koji nastaju u stanovima, zajedničkim prostorijama stambenih zgrada i poslovnim prostorijama koji po svojoj veličini, količini, sastavu i postanku nisu kućni otpad.

 U izvan gradskim naseljima u proljeće i jesen organizirano je sakupljanje, odvoz i odlaganje komunalnog i drugog otpada te povremena čišćenja javnih površina prigodom održavanja kulturnih, vjerskih, športskih, zabavnih, promidžbenih i dugih javnih skupova. Za to vrijeme sakupilo se i odvezlo 900 m3 raznog otpada.

 Povremeno je, po nalogu komunalnog redarstva, očišćeno 700 m3 raznog otpada.

Za vrijeme turističke sezone pojačano su održavane javne površine i plaže u

naseljima ili dijelovima naselja; Brodarica, Grebaštica, Jadrija, Jadrtovac, Raslina, Zablaće, Zaton, Jadrijas, Žaborić i otocima Kaprije, Krapanj, Zlarin i Žirje, te gradskih tvrđava.

 Javni nužnik u Ulici Starog kazališta bio je otvoren 365 dana, po četrnaest sati dnevno.

 Javni nužnik na Jadriji bio je otvoren 120 dana, od 01. lipnja do 30. rujna, po četrnaest sati dnevno.

 Javni nužnik na Trgu Republike Hrvatske bio je otvoren 210 dana, od 03. travnja do 29 listopada, po četrnaest sati dnevno.

 Za održavanje javnih nužnika bilo je potrebno angažirati 6 radnika.

 **3. Održavanje javnih površina**

 Poslove održavanja javnih površina u dijelu održavanja javnih zelenih površina, parkova, dječjih igrališta i dijelu urbane opreme obavljalo je trgovačko društvo “ZELENI GRAD ŠIBENIK” d.o.o. Šibenik, a održavanje pješačkih staza, pješačkih zona, trgova i javnih prometnih površina osim javnih cesta, obavljalo je trgovačko društvo „BEMIX“ d.o.o Šibenik, na temelju pisanog Ugovora o povjeravanju navedenih komunalnih poslova komunalne djelatnosti održavanja javnih površina, KLASA: 363-02/18-01/22, URBROJ: 2182/01-03/1-18-7, od 14. ožujka 2018.g. sukladno Zakonu o komunalnom gospodarstvu.

1. *Održavanje javnih zelenih površina*

 U okviru poslove održavanja javnih zelenih površina obavljeni su radovi na površina razvrstanim u dvije skupine prema intenzitetu održavanja.

 U prvoj skupini zelenih površina koja se prostire na 29.140 m2 zemljišta obavljeni su poslovi uređenja travnjaka, cvjetnih ploha, trajnica, ukrasnog grmlja, drveća, živica, staza, vrtnih klupa i vodoskoka.

 U drugoj skupini zelenih površina koja se prostire na 61.714 m2 zemljišta obavljeni su radove održavanja koji čine poslovi uređenja cvjetnjaka, grmova i trajnica, stablašica, travnjaka, grmlja, drveća i živica, te popravak vrtnih klupa i uređenje dječjih igrališta.

##  U pojedinim mjesnim odborima redovnim održavanjem i pojačanim održavanjem u mjesecima turističke sezone izvršeni su radovi u: MO Raslina – uređenje parka, MO Zaton – uređenje parka, MO Jadrija, MO Brodarica, MO Žaborić, MO Grebaštica, MO Zablaće, MO Mandalina, MO Jadrtovac, MO Zlarin i MO Vrpolje.

U sklopu održavanja gradskih zelenih površina nalaze se slijedeća dječja igrališta:

Dječje igralište na obali,

Dječje igralište u ulici V. Lisinskog,

Dječje igralište u ulici P. Preradovića I,

Dječje igralište u ulici Petra Preradovića II

Dječje igralište na Bualima,

Dječje igralište u Bosanskoj ulici,

Dječje igralište na Šubićevc,

Dječje igralište na Meterizama,

Dječje igralište na Trgu A. Hebranga,

Dječje igralište u Ulici bran. Domovinskog rata,

Dječje igralište na Vidicima,

Dječje igralište na Krvavicama, te

Dječje igralište na Biocima (rekreacijski park).

 Financijska sredstva uložena su za obnovu opreme i njenu modernizaciju za rad na zelenim površinama i dječjim igralištima kao i opremu za svakodnevni rad.

 Za održavanje radnih aktivnosti na održavanju javnih zelenih i prometnih površina i ostale urbane opreme osigurano je sukladno raspoloživim sredstvima podmirenje materijalnih troškova i opreme koji se mogu kretati do 30% troškova rada (gorivo, mazivo, metalne opreme, boje, amortizacije, umjetno i stajsko gnojivo, plodna zemlja, sve vrste cvijeća, trave, grmove, stabla i sl.) te opremu i sredstva za rad.

 Održavanje javnih fontana u 2019. godini sastojalo se od redovnog održavanja, čišćenje, te kontroliranja rada vodoskoka i fontana.

*3.2. Održavanje ostalih javnih površina*

 Radove održavanja ostalih javnih površina činili su poslovi uređenja pješačkih staza, pješačkih zona, trgova i javnih prometnih površina, osim javnih cesta, kao što su kamene, betonske i asfaltne površine, popravak rubnika od različitog materijala, pasica, rigola i bankina, popravak oštećenih stepeništa, uređenje nogostupa i slično, a obavljalo ih je trgovačko društvo „BEMIX“ d.o.o. iz Grebaštice na temelju Ugovora broj: KLASA: 363-02/18-01/22, URBROJ: 2182/01-03/1-18-7, od 14. ožujka 2018. godine o povjeravanju komunalnih poslova komunalne djelatnosti održavanja javnih površina na području Grada Šibenika, sukladno Zakonu o komunalnom gospodarstvu

 **4. Održavanje nerazvrstanih cesta**

 Održavanje nerazvrstanih cesta obavljalo je trgovačko društvo „CESTE ŠIBENIK“ d.o.o. Šibenik na temelju Ugovora o povjeravanju komunalnih poslova komunalne djelatnosti održavanja nerazvrstanih cesta na području Grada Šibenika, broj KLASA: 363-02/18-01/23, URBROJ: 2182/01-03/1-18-7, od 14. ožujka 2018. godine, sukladno Zakonu o komunalnom gospodarstvu.

 Održavanje nerazvrstanih cesta je održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnih propisa, te gospodarenje cestovnim zemljištem uz nerazvrstane ceste.

 Održavanje horizontalne prometne signalizacije, održavanje i obnova prometnih trakova, održavanje prohodnosti u zimskim uvjetima na nerazvrstanim cestama obavljalo se kontinuirano.

 Opseg tekućeg održavanja nerazvrstanih cesta činili su radovi utvrđeni neposrednim uvidom tijekom godine, a odnosili su se na: popravak kolnika od kamenog materijala, popravke na cestama s asfaltnim kolnikom, sanaciju udarnih rupa hladnom asfaltnom masom, presvlačenje postojećih asfaltnih ploha, sanaciju površina od granitnih kocaka, održavanje kolnika od kamenog materijala, strojno košenje trave i grmlja, popravak betonskih kolnika, te zimska služba.

**5. Održavanje groblja**

 U području održavanja groblja obavljeni su komunalni poslovi održavanja prostora i zgrada za obavljanje ispraćaja i sahrane pokojnika, kao što su objekti i oprema mrtvačnice, održavanje urednosti i prohodnosti prilaznih putova, staza između grobnica, zelenih površina na groblju, cvijeća, sadnica i drveća te čišćenje površine groblja od svih vrsta otpada.

 Poslove održavanja groblja obavljalo je trgovačko društvo „ČEMPRESI“ d.o.o. iz Šibenika.

 Prema učestalosti održavanja, groblja na području Grada Šibenika, razvrstavaju se u dvije kategorije.

 Prvu kategoriju čine groblja “Kvanj” i “Sv. Ana”, “Sv. Petar”, “Sv. Nediljica”, “Sv. Spas” i “Raskrižje” Ražine , a drugu kategoriju čine ostala prigradska groblja.

Prva kategorija održavala se svaki dan sukladno dnevnom planu aktivnosti za održavanje zelenog programa, a druga kategorija održavala se redovno dnevno i mjesečno sukladno opisu poslova održavanja groblja, te pojačano pred blagdane Velike Gospe, Dušnog dana i Svih svetih.

 Skupljanje i odvoz otpada s groblja obavljalo se dva puta tjedno (I kategorija), odnosno jedan put tjedno (II kategorija).

 **6. Javna rasvjeta**

 Obavljanje poslova održavanja javne rasvjete povjereno je trgovačkom društvu „PECTUS“ d.o.o. Perković, na temelju Ugovora o povjeravanju komunalnih poslova komunalne djelatnosti javne rasvjete na području Grada Šibenika, KLASA: 363-02/17-01/550, URBROJ: 2182/01-03/1-18-10, od 08. siječnja 2018. godine, sukladno Zakonu o komunalnom gospodarstvu.

 Pod pojmom “javna rasvjeta” razumijeva se upravljanje i održavanje objekata i uređaja javne rasvjete, uključivo podmirivanje troškova električne energije za rasvjetljivanje javnih površina, javnih cesta koje prolaze kroz naselje i nerazvrstanih cesta.

 Objekti i uređaji koji se koriste isključivo za javnu rasvjetu vlasništvo su Grada Šibenika. Grad Šibenik je dužan objekte i uređaje održavati i rasvjetljavati javne površine na jedan od organizacijskih oblika obavljanja komunalnih djelatnosti.

 Komunalni poslovi održavanja javne rasvjete u promatranom razdoblju su bili slijedeći: izmjena raznih tipova žarulja, izmjena prigušnica, izmjena propaljivača, razdjelnica, luksomata, raznih osigurač ,grla žarulja i sklopnika, demontaža svjetiljki te njihova dobava i montaža, demontaža i montaža stupova, izrada spojki, lociranje mjesta kvarova, izmjena kablova različitih vrsti i dimenzija, iskop različitih kanala, i sl.

**7. Dezinsekcija i deratizacija javnih površine, te skupljanje i postupanje s**

 **neupisanim psima**

7.1. Dezinsekcija i deratizacija

Komunalne poslove komunalne djelatnosti dezinsekcije i deratizacije javnih površina na području Grada Šibenika obavljalo je trgovačko društvo „As – Eko“ d.o.o. Šibenik, na temelju ugovora, KLASA: UP/I 363-01/15-01/190, URBROJ: 2182/01-03/1-15-9, od 28. prosinca 2015. godine, sukladno Zakonu o komunalnom gospodarstvu.

Navedeni poslovi obavljani su na slijedeći način:

- larvicidno tretiranje medija pogodnih za razvoj komaraca (otvorene stajaće vode) obavljeno je na cjelokupnom području Grada i to u travnju, svibnju,. lipnju, te srpnju 2018. g.

 - dezinsekcija javnih površina noćnim zaprašivanjem u ljetnom razdoblju (zaprašivanje odraslih komaraca) obavljeno je tretiranjem javnih površina na području naselja Šibenik (kojeg čine dijelovi naselja Šibenik, Zablaće Ražine, Ražine Donje, Mandalina i Jadrija), Brodarica, Žaborića i Zaton.

 - proljetna i jesenska sistemska preventivna deratizacija javnih prometnih površina, te neizgrađenog građevinskog zemljišta u vlasništvu Grada Šibenika, obavljena je na području naselja Šibenik (kojeg čine dijelovi naselja Šibenik, Zablaće, Ražine, Ražine Donje, Mandalina i Jadrija) , planski po mapama zone deratizacije, odnosno unaprijed izrađenim hodogramima.

 7.2. *S*kupljanje i postupanje s neupisanim psima, te s napuštenim i izgubljenim životinjama.

Komunalne poslove skupljanja i postupanja s neupisanim psima, skupljanja i postupanja s napuštenim i izgubljenim psima, primanja prijava o napuštenim i izgubljenim psima, vođenja evidencije o napuštenim i izgubljenim psima, zaštite i smještanja napuštenih i izgubljenih pasa, obavljalo je trgovačko društvo „As – Eko“ d.o.o. Šibenik, na temelju Ugovora, KLASA: UP/I-363-01/18-01/106, URBROJ: 2182/01-03/1-18-7, od 27. lipnja 2018. godine, sukladno Zakonu o komunalnom gospodarstvu.

 Navedeni poslovi obavljali su se na području naselja Šibenik (kojeg čine dijelovi naselja Šibenik, Zablaće, Ražine, Ražine Donje, Mandalina i Jadrija), Brodarica, Žaborić i Zaton, kontinuirano, u pravilu na inicijativu djelatnika „As – Eka“, a izuzetno prema nalogu Komunalnog redarstva Grada Šibenika, te na preostalom području Grada Šibenika, pojedinačno, na poziv i prema nalogu Komunalnog redarstva Grada Šibenika, tijekom cijele kalendarske godine.

 U 2019. godini uhvaćeno je i zbrinuto 48 pasa i 12 mačaka, te je izvršena 41 kastracija.

 7.3. Zbrinjavanje lešina životinja

 Od 2011. godine trgovačko društvo „As – Eko“ d.o.o. Šibenik je na Podima opremilo radnu jedinicu za zbrinjavanje lešina malih životinja koje ne služe ljudskoj ishrani.

 U 2019. godini s javnih površina i nerazvrstanih cesta uklonjeno je 96 lešina pasa i mačaka.

1. **Čišćenje fasada zgrada i javnih površina od grafita**

 U 2019. godini čišćenje fasada zgrada i javnih površina od grafita obavljalo se po potrebi, provođenjem postupka jednostavne nabave.

**III**

 Na temelju podataka o površinama poslovnog i stambenog prostora obveznika plaćanja komunalne naknade, visine komunalne naknade, podataka o izvršenju Proračuna Grada Šibenika, te Programom utvrđenog opsega radova održavanja uređenog građevinskog zemljišta, u 2019. godini su planirani i ostvareni slijedeći prihodi i primici te izdaci i ostala plaćanja za održavanje komunalne infrastrukture:

|  |  |
| --- | --- |
| Opis i naznaka poslova | Iznos u kunama |
| Program | Izmjena | Ostvarenje | Indeks |
| 1. **PRIHODI I PRIMICI**
 |
| Komunalna naknada | 18.580.000,00 | 20.238.000,00 | 19.505.399,07 | 96,38 |
| Ostale pomoći | 3.200.000,00 | 3.600.000,00 | 3.959.030,64 | 110,00 |
| Komunalni doprinos | 150.000,00 | 400.000,00 | 419.006,25 | 105,00 |
| Ostali prihodi za posebne namjene | 0 | 200.000,00 | 245.274,31 | 122,06 |
| Opći prihodi i primici | 0 | 20.000,00 | 17.588,32 | 88,00 |
|  |  |  |  |  |
| **UKUPNO PRIHODI I PRIMICI** | **21.930.000,00** | **24.458.000,00** | **24.146.298,59** | **98,72** |
|  |
| 1. **IZDACI I OSTALA PLAĆANJA**
 |
| **1. Odvodnja atmosferskih voda** |
| -ručno čišćenje taložnica | 60.000,00 | 60.000,00 | 60.000,00 | 100,00 |
| -ručno čišćenje taložnica na stepenicama | 5.000,00 | 5.000,00 | 5.000,00 | 100,00 |
| -odvoz materijala na deponij | 5.000,00 | 5.000,00 | 5.000,00 | 100,00 |
| -odčepljivanje priključaka na kanal.kolektora | 5.000,00 | 5.000,00 | 5.000,00 | 100,00 |
| -zamjena slivnih rešetki | 5.000,00 | 5.000,00 | 4.999,80 | 100,00 |
| **UKUPNO** | **80.000,00** | **80.000,00** | **79.999,80** | **100,00** |
|  |  |  |  |  |
| **2.Održavanje čistoće javnih površina** |
| -čišćenje javnih površina | 2.500.000,00 | 3.000.000,00 | 3.000.000,00 | 100,00 |
| -pranje javnih površina | 170.000,00 | 170.000,00 | 170.000,00 | 100.00 |
| -čišćenje zelenih površina | 80.000,00 | 80.000,00 | 80.000,00 | 100,00 |
| -odvoz i odlaganje kom. otpada s javnih površina  | 800.000,00 | 300.000,00 | 300.000,00 | 100,00 |
| -odvoz i odlaganje glomaznog otpada prema Programom utvrđenom rasporedu | 250.000,00 | 250.000,00 | 250.000,00 | 100,00 |
| -pojačano održavanje javnih površina u turističkoj sezonI | 400.000,00 | 400.000,00 | 400.000,00 | 100,00 |
| **UKUPNO** | **4.200.000,00** | **4.200.000,00** | **4.200.000,00** | **100,00** |
| **3. Održavanje javnih površina** |
| **3.1. Održavanje javnih zelenih površina** |
| -prva skupina zelenih površina | 1.100.000,00 | 1.100.000,00 | 1.100.000,00 | 100,00 |
| -druga skupina zelenih površina | 400.000,00 | 400.000,00 | 400.000,00 | 100,00 |
| -Uređenje dječjih igrališta i urbane opreme | 300.000,00 | 300.000,00 | 300.000,00 | 100,00 |
| -zelene površine po MO | 100.000,00 | 600.000,00 | 600.000,00 | 100,00 |
| -materijalni troškovi | 700.000,00 | 700.000,00 | 700.000,00 | 100,00 |
| -oprema | 100.000,00 | 100.000,00 | 88.454,78 | 88,45 |
| **Ukupno zelene površine**  | **2.700.000,00** | **3.200.000,00** | **3.188.454,78** | 99,64 |
| **3.2. Održavanje ostalih javnih površina** |
| -održavanje ostalih javnih površina | 1.200.000,00 | 1.715.000,00 | 1.518.916,42 | 88,57 |
| -održavanje javnih fontana | 80.000,00 | 80.000,00 | 79.999,92 | 100,00 |
| **Ukupno ostale površine**  | **1.280.000,00** | **1.795.000,00** | **1.598.916,34** | **89,08** |
|  |  |  |  |  |
| **Ukupno zelene i ostale površine** | **3.980.000,00** | **4.995.000,00** | **4.787.371,12** | **95,84** |
|  |
| **4. Održavanje nerazvrstanih cesta** |
| - održavanje nerazvrstanih cesta | 3.200.000,00 | 3.800.000,00 | 4.204.304,95 | 110,64 |
| -vertikalna i horizontalna prometna signalizacija | 500.000,00 | 500.000,00 | 430.635,63 | 86,13 |
| -zaštitne ograde i stupići | 150.000,00 | 400.000,00 | 419.006,25 | 104,75 |
| **UKUPNO** | **3.850.000,00** | **4.700.000,00** | **5.053.946,83** | **107,53** |
|  |
| **5. Održavanje groblja** |
| -prva skupina groblja | 550.000,00 | 550.000,00 | 549.999,96 | 100,00 |
| **UKUPNO** | **550.000,00** | **550.000,00** | **549.999,96** | **100,00** |
|  |
| **6. Javna rasvjeta** |
| -potrošena energija | 5.800.000,00 | 4.660.000,00 | 4.627.378,24 | 99,29 |
| -troškovi tekućeg održavanja i upravljanja | 1.800.000,00 | 3.773.000,00 | 3.482.166,64 | 92,29 |
| **UKUPNO** | **7.600.000,00** | **8.433.000,00** | **8.109.544,88** | **96,16** |
|  |
| **7. Deratizacija, dezinsekcija i sakupljanje i postupanje s neupisanim psima, te s napuštenim i izgubljenim životinjama** |
| -deratizacija i dezinsekcija javnih površina | 800.000,00 | 800.000,00 | 800.000,00 | 100,00 |
| -skupljanje i postupanje s neupisanim psima  | 200.000,00 | 300.000,00 | 283.810,00 | 94,60 |
| **UKUPNO** | **1.000.000,00** | **1.100.000,00** | **1.083.810,00** | **98,53** |
|  |  |  |  |  |
| **8.Tekuće investicijsko održavanje stanova i zajedničkih dijelova zgrada - čišćenje fasada zgrada i javnih površina od grafita** |
| -tekuće investicijsko održavanje stanova i zajedničkih dijelova zgrada | 500.000,00 | 230.000,00 | 208.202,25 | 90,52 |
| -čišćenje fasada zgrada i javnih površina od grafita | 170.000,00 | 170.000,00 | 73.423,75 | 43,19 |
| **UKUPNO** | **670.000,00** | **400.000,00** | **281.626,00** | **70,40** |
|  |  |  |  |  |
| **UKUPNO IZDACI I OSTALA PLAĆANJA**  | **21.930.000,00** | **24.458.000,00** | **24.146.298,59** | **98,72** |

**IV**

 Ukupni prihodi i primici te ukupni izdaci za održavanje komunalne infrastrukture na području Grada Šibenika u 2019. godini planirani su Programom u iznosu od 21.930.000,00 kuna, a Izmjenama Programa u iznosu od 24.458.000,00 kuna, a ostvareni su u iznosu od 24.146.298,59 kuna.

 Navedeni prihodi i primci koristili su se za izdatke i ostala plaćanja održavanja komunalne infrastrukture na slijedeće komunalne djelatnosti:

|  |  |
| --- | --- |
| DJELATNOST | KUNA |
| Odvodnju atmosferskih voda  | 79.999,80 |
| Održavanje čistoće javnih površina | 7.388.454,78 |
| Održavanje javnih površina | 1.598.916,34 |
| Održavanje nerazvrstanih cesta | 5.053.946,83 |
| Održavanje groblja | 549.999,96 |
| Javnu rasvjetu | 8.109.544,88 |
| Dezinsekcija, deratizacija, skupljanje i postupanje s neupisanim psima, te s napuštenim i izgubljenim životinjama | 1.083.810,00 |
| Tekuće investicijsko održavanje stanova i zajedničkih dijelova zgrada, te čišćenje fasada zgrada i javnih površina od grafita | 281.626,00 |
| **Ukupno**  | **24.146.298,59** |

 Navedeni prihodi raspoređeni su na nositelja poslova održavanja objekata i uređaja objekata komunalne infrastrukture pojedinih komunalnih djelatnosti.

KLASA: 363-02/18-01/608

URBROJ: 2182/01-03/1-20-7

Šibenik, 20. travnja 2020.

GRADONAČELNIK

 Željko Burić, dr.med.,v.r.